સ્કૂલમાં ભણતી બે દીકરીને ગ્રેજ્યુએટ કરી દેવી, એટલું નાનું સપનું પતિપત્ની જોતા હતા. પણ પુત્રીઓના સપના આકાશે આંબતા હતા. મોટી દીકરી ઉન્નતિ નાનપણથી ડૉકટર બનવાનું ઠરાવી બેઠેલી. અને એ ભણવામાં પણ બહુ હોંશિયાર હતી. બારમા ધોરણની પરીક્ષા આપી ત્યારથી એ તો મૅડિકલ કૉલેજમાં જવાની વાત કરવા લાગેલી. માતા નયના અને પિતા નીતિનનેે ચિંતા પેઠી કે તબીબી ભણતરનો ખર્ચ ક્યાંથી નીકળશે. એક તબક્કે તો એણે પોતાના એક બહુ નજીકના મિત્રને એવું પણ કહી દીધું કે, ભગવાન કરે ને મારી દીકરી એન્ટ્રન્સ એક્ઝામમાં એટલા ઓછા માર્ક્સ લાવે કે ડૉક્ટર બનવાનો વિચાર છોડી દે. અને લાડલી દીકરીને પણ કહી દીધું કે પ્રાઇવેટ મેડિકલ કોલેજમાં જવાનો તો વિચાર પણ ન કરતી.